**Conținutul cadru al documentațiilor pentru obținerea avizului D.R.D.P. Iași pentru**

**Planuri Urbanistice Generale (PUG)**

1. Cerere tip –model Anexa nr. 1;
2. Adresă din partea S.D.N. care să confirme că documentația respectă conținutul cadru și eventualele solicitări de completări și modificări solicitate anterior de D.R.D.P. Iași
3. Împuternicire/ delegație din partea beneficiarului pentru ridicarea avizului/documentelor (daca este cazul);
4. Foaia de capăt: nr. de proiect, faza de proiectare, numele arhitecților și proiectanților și semnăturile acestora;
5. Borderou general de piese scrise și piese desenate;
6. Procese verbale privind stabilirea pozițiilor kilometrice ale drumului de interes național în zona de intersecție a limitei exterioare a zonei de siguranță a drumului de interes național/culoarului de expropriere cu conturul limitelor administrative, conform modelului din Anexa nr.2;
7. Proces verbal de constatare pe teren încheiat cu reprezentanții Secției de Drumuri Naționale/Autostrăzi, model Anexa nr. 3;
8. Coordonatele conturului limitelor administrative, intravilanului existent și proiectat, în sistemul național de referință Stereo 1970, în forma tipărită (asumată prin semnătură) și în format electronic editabil (coloane separate în tabel Excel) pentru fiecare trup și localitate;
9. Daca terenurile incluse în intravilanul existent și/sau proiectat din documentația de urbanism sunt situate:
* limitrof unui sector de drum de interes național pe care se execută lucrări de reabilitare, consolidare, reparație capitală etc. se va obţine punctul de vedere al consultantului/proiectantului lucrării, privind modul in care documentația de urbanism interferează cu lucrările prevăzute a se executa pe drumul de interes național;
* pe traseul unui drum de interes național viitor (autostrada, drum expres, variantă ocolitoare etc.) sau pe traseul unui drum de interes național pe care urmează a fi executate lucrări de reabilitare, consolidare, modernizare, reparație capitală etc. pentru care exista studiu de fezabilitate/ DALI/ proiect tehnic se va obţine punctul de vedere al C.N.I.R./proiectantului, privind modul în care documentația de urbanism interferează cu lucrările prevăzute a se executa in cadrul viitorului proiect;
1. Piesele scrise și desenate menționate în reglementarea GPO 038 – 1999;
2. Documentele (în copie) care dovedesc aprobarea anterioară a intravilanului existent menționat în P.U.G.;
3. Piesele scrise și desenate aferente proiectului de specialitate în domeniul “drumuri” întocmit de un inginer în specialitatea drumuri și poduri și copia diplomei de absolvire);

**12.1** Memoriul tehnic va conține:

* 1. situația existentă:
* pozițiile kilometrice ale drumului de interes național în zona de intersecție a limitei exterioare a zonei de siguranță a drumului de interes național /culoarului de expropriere cu conturul limitelor administrative și conturul intravilanului existent;
* descrierea detaliată a situației existente pentru terenurile (limitrofe drumurilor naționale) situate în afara intravilanului existent pe care există construcții și accesuri rutiere la drumul național, cu precizarea destinației clădirilor, a pozițiilor km și a distanțelor de amplasare ale construcțiilor, împrejmuirilor și acceselor rutiere la drumul național;
	1. soluția proiectată:
* pozițiile kilometrice ale drumul de interes național în zona de intersecție a limitei exterioare a zonei de siguranță/culoarului de expropriere a drumului de interes național cu conturul intravilanului proiectat;
* pozițiile kilometrice ale drumului de interes național pe sectoarele pe care s-au proiectat drumuri colectoare și accesurile rutiere la drumul de interes național, cu descrierea soluției proiectate;
* pozițiile kilometrice în care s-au proiectat intersecțiile între drumurile colectoare și drumul de interes național, cu descrierea soluției proiectate;
* aliniamentul propus pentru clădiri și împrejmuiri pe terenurile limitrofe drumurilor de interes național;
* tabel sinteză cu zonele de siguranță ale drumului de interes național în zonele de intravilan existent și proiectat, cu respectarea O.G. nr.43/1997;

**12.2** Piese desenate:

* plan de încadrare în zonă pe care se vor reprezenta pozițiile kilometrice ale drumului de interes național în zona de intersecție a limitei exterioare a zonei de siguranță/culoarului de expropriere a drumului de interes național cu conturul limitei administrative;
* planuri de situație cu situația existentă pe care se vor reprezenta pozițiile kilometrice ale drumului de interes național în zona de intersecție a limitei exterioare a zonei de siguranță/culoarului de expropriere a drumului de interes național cu conturul intravilanului existent;
* planuri de situație cu soluția proiectată pe care se vor reprezenta pozițiile kilometrice ale drumului de interes național în zona de intersecție a limitei exterioare a zonei de siguranță/culoarului de expropriere a drumului de interes național cu conturul intravilanului proiectat;
* planuri de situație pe care se vor reprezenta drumurile colectoare, intersecțiile proiectate cu drumurile de interes național în zonele de extindere a intravilanului, dimensiunile elementelor geometrice ale intersecțiilor cu drumul de interes național, tip podeț, elemente de colectare a apelor pluviale în lungul drumului de interes național, semnalizarea rutieră verticală și orizontală, cu menționarea pozițiilor kilometrice ale drumului de interes național;
* profiluri transversale ale drumului de interes național pe sectoare caracteristice, atât pe zona de intravilan existent cât și pe zona de intravilan proiectat și în zonele de intersecție a drumurilor colectoare cu drumul de interes național. În profilurile transversale ale drumului de interes național se vor reprezenta elementele geometrice ale drumului de interes național, elementele geometrice ale drumurilor colectoare și distanțele de amplasare față de axa drumului de interes național pentru construcțiile existente și pentru construcțiile proiectate, împrejmuiri, zonele de siguranță ale drumul de interes național conform O.G. nr.43/1997;
1. Pe terenurile pe care s-au proiectat drumuri colectoare și intersecțiile acestora cu drumul de interes național, din partea proprietarilor terenurilor respective se vor prezenta acorduri notariale pentru realizarea drumurilor colectoare și a intersecțiilor acestora cu drumurile de interes național, conform modelului din Anexa nr. 4;
2. Fotografii relevante ale zonelor limitrofe drumului de interes național, pe zonele de extindere a intravilanului, cu precizarea pozițiilor kilometrice și a părții drumului de interes național la care se referă;
3. Documentația în format electronic editabil (\*.doc și \*.dwg)
4. Declarația de consimțământ GPDR completată și semnată de beneficiar și reprezentanții beneficiarului - Anexa nr.5;

Documentația. va fi prezentată în 3 exemplare.

În funcție de situația din teren, D.R.D.P. Iași poate solicita completarea documentației cu alte piese scrise sau desenate, de la caz la caz.